แผนพัฒนาท้องถิ่น
(พ.ศ. 2566 - 2570)
ของ องค์การบริหารส่วนตำบลกุดบง
อำเภอโพนพิสัย  จังหวัดหนองคาย
ส่วนที่  1   สภาพทั่วไปและข้อมูลพื้นฐาน

1.  ด้านศักยภาพ


1.1  ที่ตั้งของหมู่บ้านหรือชุมชนหรือตำบล
ตำบลกุดบง อยู่ห่างจากตัวอำเภอไปทางทิศเหนือ 8 กิโลเมตร ตามทางหลวงแผ่นดิน หมายเลข  212 หนองคาย-บึงกาฬ ใช้เวลาเดินทางจากตัวอำเภอประมาณ 15 นาที จากตัวจังหวัดหนองคาย ประมาณ 50 นาที โดยพื้นที่องค์การบริหารส่วนตำบลกุดบง มีอาณาเขตติดต่อกับพื้นที่ใกล้เคียง ดังนี้


ทิศเหนือ
ติดกับเขตตำบลรัตนวาปี กิ่งอำเภอรัตนวาปี


ทิศใต้

ติดกับเขตตำบลจุมพล อำเภอโพนพิสัย


ทิศตะวันออก
ติดกับเขต ต.พระบาทนาสิงห์ และ ต.รัตนวาปี กิ่งอำเภอรัตนวาปี


ทิศตะวันตก
ติดแม่น้ำโขงตลอดแนว (เขตชายแดนไทย-สปป.ลาว)


1.2  ลักษณะภูมิประเทศ



พื้นที่องค์การบริหารส่วนตำบลกุดบง มีเนื้อที่ทั้งหมด 69.54 ตารางกิโลเมตร หรือประมาณ 43,462 ไร่ พื้นที่ส่วนใหญ่ถูกใช้เพื่อการเกษตร เช่น ทำนา ทำสวน ปลูกพืชไร่ เป็นต้น สภาพภูมิประเทศ เป็นที่ราบลุ่มสลับเนิน ส่วนที่เป็นที่ราบลุ่มมักมีน้ำท่วมขังในฤดูฝน สภาพของดินเป็นดินร่วนปนทราย ซึ่งเหมาะแก่การทำการเกษตรโดยเฉพาะพื้นที่ทางทิศตะวันตกตามแนวแม่น้ำโขง สภาพของดินค่อนข้างสมบูรณ์เหมาะแก่การเพาะปลูกพืชไร่ พืชสวนและทำนา นอกจากนี้ พื้นที่ตามแนวแม่น้ำโขง ชายแดนไทย-ลาว ยังเป็นเส้นทางค้าขายแลกเปลี่ยนสินค้าของประชาชนทั้งสองประเทศ ซึ่งเหมาะแก่การเปิดเป็นจุดผ่อนปรนชายแดน เพื่ออำนวยความสะดวกเรื่องของการค้าขาย การเดินทางไปมาหาสู่กันของประชาชนทั้งสองประเทศ


1.3  ลักษณะภูมิอากาศ



ตำบลกุดบง มีลักษณะสภาพภูมิอากาศแบบทุ่งหญ้าสะวันนา เป็นภูมิอากาศแบบร้อนชื้นสลับแห้ง และมีปริมาณน้ำฝนปานกลาง มีทั้งหมด 3 ฤดูกาล ได้แก่ ฤดูร้อน ฤดูฝน และฤดูหนาว
ฤดูร้อนอยู่ในช่วงระหว่างเดือนกุมภาพันธ์และเดือนพฤษภาคม ลักษณะอากาศค่อนข้างร้อนและแห้งแล้ง 
ฤดูฝนอยู่ในช่วงระหว่างเดือนพฤษภาคมและเดือนตุลาคม ปริมาณน้ำฝนส่วนใหญ่จะเกิดขึ้นในช่วงเดือนสิงหาคมและกันยายน
ฤดูหนาวอยู่ในช่วงเดือนตุลาคมถึงเดือนกุมภาพันธ์ 


1.4  ลักษณะของดิน



พื้นที่ดินของตำบลกุดบงเป็นลักษณะดินร่วนปนทราย 


1.5  ลักษณะของแหล่งน้ำ



ตำบลกุดบงมีแหล่งน้ำที่สำคัญที่ช่วยในการอุปโภค – บริโภค และการเกษตร เช่น แม่น้ำโขง หนองแง่ง หนองฤาษี หนองหงึมน้อย หนองกุดจับ หนองแวง หนองบ่อ หนองคล้า หนองกุ้ง หนองนาโคก ห้วยก้านเหลือง ห้วยแข้ ห้วยขุมคำ ร่องน้ำเหมือง ฯลฯ


1.6  ลักษณะของไม้และป่าไม้



ตำบลกุดบงมีพื้นที่ป่าสาธารณะคิดเป็นร้อยละ 30 ของพื้นที่ทั้งหมด มีลักษณะเป็นป่าเบญจพรรณ ประกอบด้วยไม้ที่สำคัญ เช่น ไม้สัก ไม้พะยูง ไม้มะค่าโมง ไม้กระเบากลัก ไม้มะพลับดง               ไม้ตะเคียน  ไม้ตะแบกต่าง ๆ เป็นต้น 
2.  ด้านการเมือง / การปกครอง

2.1  เขตการปกครอง

องค์การบริหารส่วนตำบลกุดบงมีเนื้อที่ทั้งหมด 69.54 ตารางกิโลเมตร หรือประมาณ 43,462 ไร่ แบ่งเขตการปกครองออกเป็น 14 หมู่บ้าน คือ บ้านหนองกุ้งใต้ บ้านหนองกุ้งเหนือ บ้านใหม่ บ้านโนน บ้านกุดบง บ้านดงบัง บ้านนาไม้เฮียว บ้านโนนฤาษี บ้านโนนสวรรค์ บ้านกลุ่มพัฒนา บ้านนิคมดงบัง บ้านโนนฤาษีใหม่ บ้านกุดบงใหม่ บ้านใหม่ทรายทอง  
2.2  การเลือกตั้ง
มีลักษณะของการเลือกตั้ง แบ่งออกเป็น ลักษณะต่างๆ ดังนี้
(1) เลือกตั้งนายกองค์การบริหารส่วนตำบล
(2) เลือกตั้งสมาชิกสภาองค์การบริหารส่วนตำบล
(3) เลือกตั้งผู้ใหญ่บ้าน


3.  ประชากร


3.1  ข้อมูลเกี่ยวกับจำนวนประชากร




ตำบลกุดบง มีจำนวนประชากรในพื้นที่ ทั้งหมด 8,680 คน แยกเป็นชาย 4,308 คน หญิง 4,372 คน มีจำนวนครัวเรือนรวม 2,514 ครัวเรือน
	หมู่ที่
	บ้าน
	จำนวน
ครัวเรือน
	จำนวนประชากร

	
	
	
	ชาย
	หญิง
	รวม

	1.
2.
3.
4.
5.
6.
7.
8.
	บ้านหนองกุ้งใต้  
บ้านหนองกุ้งเหนือ  
บ้านใหม่  
บ้านโนน  
บ้านกุดบง  
บ้านดงบัง  
บ้านนาไม้เฮียว  
บ้านโนนฤาษี  
	126
261
207
192
222
203
174
276
	172
452
324
281
332
309
217
449
	206
462
305
283
335
312
216
439
	378
914

629

564

667

621

433

888


	หมู่ที่
	บ้าน
	จำนวน
ครัวเรือน
	จำนวนประชากร

	
	
	
	ชาย
	หญิง
	รวม

	9.
10.
11.
12.
13.
14.
	บ้านโนนสวรรค์  
บ้านกลุ่มพัฒนา  
บ้านนิคมดงบัง  
บ้านโนนฤาษีใหม่  
บ้านกุดบงใหม่  
บ้านใหม่ทรายทอง  
	208
230
186
212
121
138
	331
344
248
402
226
281
	368
349
271
361
244
305
	699
693
519
763
470
586

	รวม
	2,756
	4,368
	4,308
	8,824




3.2  ช่วงอายุและจำนวนประชากร
	ช่วงอายุ
	หญิง
	ชาย
	รวม

	อายุต่ำกว่า 18 ปี
	1,919
	2,047
	3,966

	อายุ 18 – 60 ปี
	1,890
	1,680
	3,570

	60 ปีขึ้นไป
	647
	641
	1,288

	รวม
	4,456
	4,368
	รวมทั้งสิ้น  8,824  คน



4.  สภาพทางสังคม


4.1  การศึกษา



เขตความรับผิดชอบขององค์การบริหารส่วนตำบลกุดบง มีสถานศึกษา, ศูนย์การเรียนรู้ชุมชน และ ศูนย์พัฒนาเด็กเล็ก จำนวน  14 แห่ง ดังนี้




-  โรงเรียนระดับประถมศึกษา
7    แห่ง






-  โรงเรียนระดับมัธยมศึกษา        1    แห่ง






-  ศูนย์การเรียนรู้ชุมชน

1    แห่ง





-  ศูนย์พัฒนาเด็กเล็ก อบต.
3    แห่ง





-  การศึกษานอกโรงเรียน (กศน.)  ตำบลกุดบง
1  แห่ง




-  ศูนย์การเรียนรู้ ICT ชุมชน องค์การบริหารส่วนตำบลกุดบง  1  แห่ง


4.2  สาธารณสุข



ตำบลกุดบงได้ส่งเสริมงานสาธารณะสุข รวมทั้งหน่วยงานที่ให้การสนับสนุน ดังนี้





-  โรงพยาบาลส่งเสริมสุขภาพระดับตำบล

    2
แห่ง




-  อาสาสมัครสาธารณสุขประจำหมู่บ้าน (อสม.)
  128
คน


4.3  อาชญากรรม



ตำบลกุดบงมีหน่วยงานที่คอยสนับสนุนในการป้องกันการเกิดอาชญากรรม ดังนี้

-  สถานีตำรวจ (หมวด ตชด.) รับผิดชอบดูแลรักษาความสงบเรียบร้อยตามแนวชายแดน   จำนวน 1 แห่ง (ฐานฯ ตั้งอยู่ที่ บ้านใหม่/ใหม่ทรายทอง หมู่ที่  3,14  ตำบลกุดบง)
-  จุดตรวจประจำหมู่บ้าน ตำบล จำนวน 14 แห่ง  


4.4  ยาเสพติด



ตำบลกุดบงมีพื้นที่เสี่ยงภัยยาเสพติดอันเนื่องมาจากพื้นที่ติดกับชายแดน ซึ่งเป็นเส้นทางในการขนส่งยาเสพติด องค์การบริหารส่วนตำบลมีแนวทางในการป้องกันและปราบปรามยาเสพติดอย่างเข้มงวด



4.5  การสังคมสงเคราะห์



องค์การบริหารส่วนตำบลกุดบงได้ดำเนินการสงเคราะห์ ผู้ยากไร้ ผู้ป่วยเอดส์ ผู้พิการ ผู้สูงอายุ ตามแนวทางของรัฐบาลกำหนด

5.  ระบบบริการพื้นฐาน


5.1  การคมนาคมขนส่ง



พื้นที่ตำบลกุดบง มีถนนสายหลักผ่าน  1  สาย คือ ทางหลวงหมายเลข  212  หนองคาย – บึงกาฬ  ซึ่งเป็นถนนสายยุทธศาสตร์ในการคมนาคม สัญจร การขนส่งสินค้า เป็นเส้นทางเชื่อมระหว่างตำบลกุดบงกับเขตพื้นที่อื่น ๆ ในเขตจังหวัดหนองคาย  อยู่ในความรับผิดชอบดูแลของกรมทางหลวง  สำหรับเส้นทางที่อยู่ในความรับผิดชอบขององค์การบริหารส่วนตำบลกุดบง  สภาพของถนนเชื่อมระหว่างหมู่บ้านบางสาย ไม่อยู่ในสภาพสมบูรณ์เท่าที่ควร  โดยเฉพาะในฤดูฝนมักเป็นหลุมเป็นบ่อและมีน้ำท่วมขัง  ส่งผลให้การสัญจรไปมาของประชาชนทั่วไปไม่ค่อยสะดวกนัก


5.2  การไฟฟ้า
ประชาชนในเขตตำบลกุดบง  มีไฟฟ้าใช้ทุกหลังคาเรือน (การไฟฟ้าส่วนภูมิภาคเดินสายไฟฟ้าเข้าถึงทุกหมู่บ้าน)   ยกเว้นผู้ที่ปลูกบ้านอยู่ตามพื้นที่การเกษตร (ไร่/นา) บางส่วน ที่ยังไม่มีไฟฟ้าใช้  ซึ่ง อบต.กุดบง จะได้พิจารณาดำเนินการให้ความช่วยเหลือต่อไป


5.3  การประปา



ตำบลกุดบงมีระบบประปาหมู่บ้านและประปาส่วนภูมิภาค มีใช้ทุกหมู่บ้าน / ทุกหลังคาเรือน   โดย ระบบประปา ที่อยู่ในความรับผิดชอบ ขององค์การบริหารส่วนตำบลกุดบง  มี  5  หมู่บ้าน  นอกนั้นอยู่ในความ รับผิดชอบของคณะกรรมการน้ำประปาของแต่ละหมู่บ้าน   ซึ่งองค์การบริหารส่วนตำบลกุดบง กำลังดำเนินการโอนการบริหารจัดการน้ำประปาหมู่บ้าน ให้หมู่บ้านดำเนินการเองทั้งหมด ตามระเบียบกระทรวงมหาดไทย ว่าด้วยการบริหารกิจการและบำรุงรักษาระบบน้ำประปาหมู่บ้าน พ.ศ. 2548


5.4  โทรศัพท์



-  ระบบโทรศัพท์สาธารณะ (ไม่สามารถใช้งานได้แล้ว)



5.5  ไปรษณีย์หรือการสื่อสารหรือการขนส่ง และวัสดุ ครุภัณฑ์



-  ไปรษณีย์อนุญาต (เอกชน)

จำนวน     1
แห่ง

6.  ระบบเศรษฐกิจ


6.1  การเกษตร



พื้นที่การเกษตรของตำบลกุดบง ประกอบด้วย ยางพารา, พริก, ถั่วฝักยาว, ใบยาสูบ เป็นต้น โดยมีบริษัทมาขอรับซื้อกับเกษตรกรโดยตรง


6.2  การประมง



พื้นที่ตำบลกุดบงสามารถทำการประมงได้ตามแหล่งน้ำในพื้นที่ ดังนี้ แม่น้ำโขง หนองแง่ง หนองฤาษี หนองหงึมน้อย หนองกุดจับ หนองแวง หนองบ่อ หนองคล้า หนองกุ้ง หนองนาโคก ห้วยก้านเหลือง ห้วยแข้ ห้วยขุมคำ ร่องน้ำเหมือง ฯลฯ ซึ่งสารถนำไปขายในตลาด โดยเฉพาะอย่างยิ่งประเภทปลาแม่น้ำโขงจะขายได้ราคาค่อนข้างดี


6.3  การปศุสัตว์



โดยทั่วไปเกษตรกรในตำบลกุดบง ประกอบอาชีพเลี้ยงสัตว์ควบคู่กับการเพาะปลูก โดยมีวัตถุประสงค์เพื่อการใช้งานและเป็นอาหาร แต่ก็สามารถผลิตจนไปถึงการนำไปขายในตลาดได้ เช่น วัว เป็น ไก่บ้าน ใข่เป็ดและใข่ไก่ เป็นต้น


6.4  การบริการ



ตำบลกุดบงมีสถานที่พำนักแบบ “โฮมสเตย์” คอยให้บริการและอำนวยความสะดวกแก่นักท่องเที่ยว ซึ่งจัดทำเป็นกลุ่มอาชีพของชุมชนของบ้านใหม่และบ้านหนองกุ้ง โดยสามารถติดต่อสอบถามกับผู้ใหญ่บ้านได้โดยตรง


6.5  การท่องเที่ยว



สถานที่ท่องเที่ยวตำบลกุดบง ประกอบด้วย



-  “แม่น้ำสองสี”  บริเวณนี้มีแม่น้ำงึมไหลมาบรรจบกับแม่น้ำโขง เป็นพื้นที่ที่เรียกว่าแม่น้ำสองสี (สีของแม่น้ำทั้งสองไม่เหมือนกัน)  มีทิวทัศน์ที่สวยงาม 
-  “ชายหาดริมฝังโขง”  ตามแนวชายฝั่งแม่น้ำโขง ในฤดูแล้งจะมีหาดทรายขาวขึ้นเป็นบริเวณกว้าง เป็นสถานที่พักผ่อน น้ำโขงตื้นเขินสามารถลงเล่นน้ำได้และมีบริการเช่าห่วงยาง




-  “เส้นทางพุทธประวัติหลวงพ่อพระสุก พระเสริม พระใส”  บริเวณปากน้ำงึมและแม่น้ำโขงยังเป็นเส้นทางพุทธประวัติ คือเป็นเส้นทางอัญเชิญพระพุทธรูป 3 องค์ (พระสุก พระเสริม พระใส) จากประเทศลาว มาตามแม่น้ำงึมออกสู่แม่น้ำโขงและอัญเชิญขึ้นสู่เมืองหนองคาย เป็นเส้นทางท่องเที่ยวเชิงประวัติศาสตร์วัฒนธรรม ในแง่ของการเป็นเส้นทางพุทธประวัติ



-  “บั้งไฟพญานาค”  บริเวณแม่น้ำโขงยังมีปรากฏการณ์ธรรมชาติที่เรียกว่า “บั้งไฟพญานาค” ซึ่งมีลักษณะเป็นลูกไฟกลมสีแดงอมชมพู ไม่มีเปลว พุ่งขึ้นจากใต้แม่น้ำโขงขึ้นสู่ฟ้าแล้วหายไปเอง เป็นปรากฏ- การณ์ที่เกิดขึ้น ในวันเพ็ญขึ้น 15 ค่ำ เดือน 11 (วันออกพรรษา) ของทุก ๆ ปี  ตำบลกุดบงมีพื้นที่ติดกับแม่น้ำโขงและยังมีจุดชมบั้งไฟพญานาค ไว้คอยอำนวยความสะดวกแก่นักท่องเที่ยว


6.6  การพาณิชย์และกลุ่มอาชีพ



ตำบลกุดบงประกอบด้วยการพาณิชย์และกลุ่มอาชีพ ดังนี้




-  กลุ่มทอเสื่อชุมชน บ้านกลุ่มพัฒนา




-  กลุ่มผลิตปุ๋ยหลักชีวภาพ




-  กลุ่มบ้านพักโฮสเตย์ บ้านใหม่ , บ้านหนองกุ้ง




-  กลุ่มอาชีพปลาร้าบอง บ้านนิคมดงบัง




-  กลุ่มวิสาหกิจชุมชนร้านค้าชุมชนบ้านนิคม




-  กลุ่มทอผ้าบ้านกุดบงใหม่




-  กลุ่มเย็บผ้าบ้านโนนฤาษีใหม่




-  กองทุนสวัสดิการชุมชนตำบลกุดบง




-  กลุ่มเกษตรกรบ้านใหม่ทรายทอง

7.  ศาสนา ประเพณี วัฒนธรรม


7.1  การนับถือศาสนา
เขตพื้นที่ตำบลกุดบง  ชาวตำบลกุดบงนับถือศาสนาพุทธ และมีวัด/สำนักสงฆ์ (ศาสนาพุทธ)  จำนวน  16  แห่ง   สำหรับองค์กรทางศาสนาอื่น  -ไม่มี-


7.2  ประเพณีและงานประจำปี



งานประเพณีและงานประจำปีที่สำคัญของตำบลกุดบงมีดังนี้

-  กิจกรรมอยู่ปริวาสกรรมบวชชีพราหมณ์ 
-  ประเพณีงานบุญมหาชาติ
-  วันเข้าพรรษา การถวายผ้าอาบน้ำฝน เครื่องสังฆภัณฑ์ 

-  วันออกพรรษา ถวายผ้าพระกฐิน
-  การบรรพชาสามเณรภาคฤดูร้อน
-  เข้าค่ายพุทธธรรม  คุณธรรม
-  การแข่งขันเรือยาวประเพณี
-  งานประเพณีบุญบั้งไฟ 
-  แห่พระสรงน้ำ วันสงกรานต์
-  ประเพณีแห่หด
ฯลฯ


7.3  ภูมิปัญญาท้องถิ่น ภาษาถิ่น



ภูมิปัญญาท้องถิ่นที่สำคัญของตำบลกุดบงที่สืบทอดมายังชนรุ่นหลัง ได้การ การทำเครื่องจักรสานต่างๆ พราหมณ์ ปราชญ์ชาวบ้าน การประกอบพิธีทางศาสนาและการประกอบพิธีตามความเชื่อของชาวบ้านเป็นกุศโลบายของผู้เฒ่าผู้แก่ให้ชนรุ่นหลังได้กระทำแต่ความดี เป็นต้น



ภาษาถิ่นที่ใช้ มี 2 ภาษา ได้แก่  ภาษาพวน และภาษาอิสาน

8.  ทรัพยากรธรรมชาติ


8.1  น้ำ
ตำบลกุดบงมีแหล่งน้ำที่สำคัญที่ช่วยในการอุปโภค – บริโภค และการเกษตร เช่น แม่น้ำโขง หนองแง่ง หนองฤาษี หนองหงึมน้อย หนองกุดจับ หนองแวง หนองบ่อ หนองคล้า หนองกุ้ง หนองนาโคก ห้วยก้านเหลือง ห้วยแข้ ห้วยขุมคำ ร่องน้ำเหมือง ฯลฯ


8.2  ป่าไม้



ตำบลกุดบงมีพื้นที่ป่าสาธารณะคิดเป็นร้อยละ 30 ของพื้นที่ทั้งหมด มีลักษณะเป็นป่าเบญจพรรณ


8.3  คุณภาพของทรัพยากรธรรมชาติ



พื้นที่ตำบลกุดบงทางด้านทิศตะวันตก มีแนวเขตติดกับแม่น้ำโขง มีหิน กรวด ทรายเกิดขึ้นตามธรรมชาติ ตามทิศทางการไหลของแม่น้ำโขง  ซึ่งเป็นทรัพยากรในพื้นที่ที่สามารถให้สัมปทานแก่เอกชน เข้าดำเนินการหาผลประโยชน์ได้ ทั้งนี้ทั้งนั้น ต้องไม่กระทบต่อสภาพแวดล้อม แนวเขต ชายฝั่ง และต้องไม่กระทบต่อวิถีการดำเนินชีวิตโดยปกติสุขของประชาชน  โดยองค์การบริหารส่วนตำบลกุดบง ได้รับประโยชน์ในรูปของค่าธรรมเนียม และภาษี ที่ทางหน่วยงานกลางจัดเก็บให้
-----------------------------------

ส่วนที่ 2
ยุทธศาสตร์การพัฒนาองค์กรปกครองส่วนท้องถิ่น
.................................

1.  ความสัมพันธ์ระหว่างแผนพัฒนาระดับมหาภาค


1.1  แผนยุทธศาสตร์ชาติ 20 ปี


ยุทธศาสตร์ชาติ เป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อเป็นกรอบในการจัดทำแผนต่างๆ ให้สอดคล้องและบูรณาการกันเพื่อให้เกิดพลังผลักดันร่วมกันไปสู่เป้าหมายโดยมีบทบัญญัติเกี่ยวกับการมีส่วนร่วมและการรับฟังความคิดเห็นของประชาชนทุกภาคส่วนอย่างทั่วถึง รวมทั้งเป็นกรอบในการจัดทำนโยบายและการจัดสรรงบประมาณของรัฐบาลอีกด้วย ซึ่งมีทั้งหมด 6 ด้าน ดังนี้



(1)  ยุทธศาสตร์ด้านความมั่นคง



(2)  ยุทธศาสตร์ด้านการสร้างความสามารถในการแข่งขัน



(3)  ยุทธศาสตร์การพัฒนาและเสริมสร้างศักยภาพคน



(4)  ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม



(5)  ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม



(6)  ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ


1.2  แผนพัฒนาเศรษฐกิจและสังคมแห่งชาติ ฉบับที่ 12


ตามแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) ประเทศไทยและบริบทการเปลี่ยนแปลงต่างๆ ที่ประเทศกำลังประสบอยู่ ทำให้การพัฒนาแผนพัฒนาเศรษฐกิจและสังคมแห่งชาติ ตามวิสัยทัศน์แผนพัฒนาฯ ฉบับที่ 12 ยังคงมีความต่อเนื่องจากวิสัยทัศน์แผนพัฒนาฯ ฉบับที่ 11 และกรอบหลักการของการวางแผนที่น้อมนำและประยุกต์ใช้หลักปรัชญาของเศรษฐกิจพอเพียง ยึดคน               เป็นศูนย์กลางของการพัฒนาอย่างมีส่วนร่วม การพัฒนาที่ยึดหลักสมดุล ยั่งยืน โดยวิสัยทัศน์ของการพัฒนา          ในแผนพัฒนาฯ ฉบับที่ 12 ให้ความสำคัญกับการกำหนดทิศทางการพัฒนาที่มุ่งสู่การเปลี่ยนผ่านประเทศไทยจากประเทศที่มีรายได้ปานกลางไปสู่ประเทศที่มีรายได้สูง มีการกระจายรายได้และพัฒนาอย่างเท่าเทียม               มีระบบนิเวศน์ที่ดี สังคมอยู่ร่วมกันอย่างมีความสุข และนำไปสู่การบรรลุวิสัยทัศน์ระยะยาว


แผนพัฒนาเศรษฐกิจและสังคมแห่งชาติ ฉบับที่ 12 ได้กำหนดกรอบวิสัยทัศน์และเป้าหมาย ดังนี้


วิสัยทัศน์แผนพัฒนาฯ
“มั่นคง  มั่งคั่ง  ยั่งยืน”


ตำแหน่งทางยุทธศาสตร์ของประเทศ (Country Strategic Positioning)


เป็นการกำหนดตำแหน่งทางยุทธศาสตร์ของประเทศในช่วงแผนพัฒนาฯ ฉบับที่ 12 สอดคล้องกับจุดแข็งของประเทศและบริบทในอนาคต


ประเทศไทยเป็นประเทศรายได้สูงที่มีการกระจายรายได้อย่างเป็นธรรม เป็นศูนย์กลางด้านการขนส่งและโลจิสติกส์ของภูมิภาคสู่ความเป็นชาติการค้าและบริการ (Trading and Service Nation) เป็นแหล่งผลิตสินค้าเกษตรกรรมยั่งยืน แหล่งอุตสาหกรรมสร้างสรรค์และมีนวัตกรรมสูงที่เป็นมิตรต่อสิ่งแวดล้อม


ยุทธศาสตร์แผนพัฒนาฯ




(1)  การเสริมสร้างและพัฒนาศักยภาพทุนมนุษย์



(2)  การเสริมความเป็นธรรมลดความเลื่อมล้ำในสังคม



(3)  การสร้างความเข้มแข็งทางเศรษฐกิจและแข่งขันได้อย่างยั่งยืน



(4)  การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน



(5)  ด้านความมั่นคง



(6)  การเพิ่มประสิทธิภาพและธรรมาภิบาลในภาครัฐ



(7)  การพัฒนาโครงสร้างพื้นฐานและระบบโลจิสติกส์



(8)  ด้านวิทยาศาสตร์ เทคโนโลยี วิจัยและนวัตกรรม



(9)  ด้านพัฒนาภาค เมือง และพื้นที่เศรษฐกิจ



(10)  การต่างประเทศ ประเทศเพื่อนบ้าน และภูมิภาค



เป้าหมาย




(1)  การพัฒนาเศรษฐกิจในภาพรวม



(2)  การพัฒนาเศรษฐกิจรายสาขา



(3)  การพัฒนาการเกษตรสู่ความเป็นเลิศด้านอาหาร



(4)  การเสริมสร้างและพัฒนาศักยภาพคน



(5)  การลดความเหลื่อมล้ำในสังคม



(6)  การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน



(7)  การพัฒนาพื้นที่ ภาค และการเชื่อมโยงภูมิภาค


1.3  แผนพัฒนาภาค/แผนพัฒนากลุ่มจังหวัด/แผนพัฒนาจังหวัด


จังหวัดหนองคาย ได้กำหนดวิสัยทัศน์ ยุทธศาสตร์การพัฒนาจังหวัดหนองคาย ดังนี้


วิสัยทัศน์จังหวัดหนองคาย
 “เมืองน่าอยู่ ประตูสู่อาเซียน”



พันธกิจจังหวัดหนองคาย


1.  ปรับโครงสร้างพื้นฐานและสิ่งอำนวยความสะดวกเพื่อรองรับเมืองน่าอยู่และประตู                สู่อาเซียน


2.  พัฒนาคน ชุมชน สังคม และสิ่งแวดล้อม เพื่อรองรับกับการเปลี่ยนแปลง


3.  พัฒนาและยกระดับสินค้าการเกษตรให้มีมูลค่าสูงขึ้น


4.  พัฒนาความสัมพันธ์ และความสงบเรียบร้อยตามแนวชายแดน


5.  พัฒนาระบบการให้บริการให้ได้มาตรฐาน


ค่านิยมหลัก


1. รักสะอาด ตระหนักในการรักษาความสะอาด รักษาความสะอาดของบ้านเมืองที่อยู่อาศัยและสถานที่อื่น ๆ 


2. รักสุขภาพ ออกกำลังกายอย่างสม่ำเสมอและเหมาะสม รับประทานอาหารให้ครบ 5 หมู่ ไม่ดื่มเครื่องดื่มที่มีแอลกอฮอร์


3. รักสิ่งแวดล้อม ไม่ตัดไม้ทำลายป่า สร้างป่าชุมชนและปลูกต้นไม้ตามสถานที่ต่าง ๆ 


4. รักษาวินัย ปฏิบัติตามกฎหมาย ระเบียบและข้อบังคับอย่างเคร่งครัด เช่น กฎจราจร


5. รักสามัคคี สร้างความสามัคคีในระดับครัวเรือน หมู่บ้าน ชุมชน  


ประเด็นยุทธศาสตร์การพัฒนาจังหวัดหนองคาย


ยุทธศาสตร์ที่ 1.  การยกระดับมาตรฐาน การผลิต การค้า การลงทุน การท่องเที่ยวและการบริการมุ่งสู่ประชาคมอาเซียน


ยุทธศาสตร์ที่ 2. พัฒนาคน ชุมชน สังคมและสิ่งแวดล้อมให้เป็นเมืองน่าอยู่


ยุทธศาสตร์ที่ 3.  ส่งเสริมการเกษตรยั่งยืน


ยุทธศาสตร์ที่ 4.  เสริมสร้างความมั่นคงเพื่อสังคมสงบสุข


ยุทธศาสตร์ที่ 5.  พัฒนาระบบการให้บริการประชาชนสู่มาตรฐานสากล


1.4  ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด
องค์การบริหารส่วนจังหวัดหนองคาย ในฐานะองค์กรรับผิดชอบในการดำเนินการจัดประชุม
ผู้บริหารท้องถิ่นในเขตจังหวัด กำหนดกรอบยุทธศาสตร์การพัฒนาท้องถิ่น ให้องค์กรปกครองท้องถิ่นในเขตจังหวัด  เพื่อให้ตรงกับวัตถุประสงค์แห่งการพัฒนาตามแผนพัฒนาเศรษฐกิจและสังคมแห่งชาติ


ในปี 2560 ซึ่งเป็นห้วงระยะเวลาการจัดทำและทบทวนแผนยุทธศาสตร์การพัฒนาฉบับใหม่ และเป็นช่วงการดำเนินการจัดทำแผนพัฒนาสามปี (พ.ศ. 2557-2559) ที่ประชุมผู้บริหารองค์กรปกครองท้องถิ่นในเขตจังหวัดหนองคาย ได้กำหนดกรอบยุทธศาสตร์การพัฒนา  ดังนี้ 


ยุทธศาสตร์ที่ 1.  การพัฒนาและปรับปรุงโครงสร้างพื้นฐานเพื่อรองรับการเข้าสู่ประชาคม
                                           อาเซียน


ยุทธศาสตร์ที่ 2.  การส่งเสริมการท่องเที่ยวและการจัดการสิ่งแวดล้อมอย่างยั่งยืน


ยุทธศาสตร์ที่ 3.  การสร้างโอกาสให้กับประชาชนเพื่อลดการเหลื่อมล้ำ

 


ยุทธศาสตร์ที่ 4.  การปรับปรุงการบริหารจัดการภายในองค์กรปกครองส่วนท้องถิ่น


การพัฒนายุทธศาสตร์การพัฒนาขององค์กรปกครองส่วนท้องถิ่นในเขตจังหวัดหนองคาย                    


วิสัยทัศน์การพัฒนาท้องถิ่น
 “เป็นท้องถิ่นที่มีชุมชนเข้มแข็ง และการท่องเที่ยวที่ยั่งยืน”


พันธกิจ


(1)  พัฒนาและปรับปรุงโครงสร้างพื้นฐาน


(2)  พัฒนาบุคลากรและระบบการให้บริการประชาชน


(3)  ส่งเสริมการท่องเที่ยวและบริการ


เป้าประสงค์


(1)  ชุมชนมีความเข้มแข็ง ประชาชนมีคุณภาพชีวิตที่ดี


(2)  ส่งเสริมการท่องเที่ยวและบริการ


ตัวชี้วัดและค่าเป้าหมายรวม


มูลค่าผลิตภัณฑ์มวลรวม (GPP) การท่องเที่ยวและบริการเพิ่มขึ้นร้อยละ 3


ยุทธศาสตร์และแนวทางการพัฒนา


ยุทธศาสตร์ที่ 1  การพัฒนาและปรับปรุงโครงสร้างพื้นฐานเพื่อรองรับการขับเคลื่อน


                     เศรษฐกิจพิเศษ
แนวทางการพัฒนาที่ 1   พัฒนาและปรับปรุงโครงสร้างพื้นฐาน ถนนเชื่อมต่อ

  ระหว่าง

เส้นทางหลักเข้าสู่ชุมชน หมู่บ้านและแหล่งท่องเที่ยว
แนวทางการพัฒนาที่ 2   พัฒนาและปรับปรุงแหล่งน้ำและการบริหารจัดการน้ำอย่าง

เป็นระบบร่วมกับจังหวัด


ยุทธศาสตร์ที่ 2  การส่งเสริมการกีฬา การท่องเที่ยวและการจัดการสิ่งแวดล้อมอย่างยั่งยืน
แนวทางการพัฒนาที่ 1   สนับสนุนและส่งเสริมการท่องเที่ยวเชิงอนุรักษ์ (ประเพณี วัฒนธรรม และธรรมชาติ)
แนวทางการพัฒนาที่ 2   ส่งเสริมและพัฒนาการกีฬา
แนวทางการพัฒนาที่ 3
สร้างความตระหนักและปลูกจิตสำนึกเรื่องสิ่งแวดล้อมตามนโยบายของรัฐบาล
แนวทางการพัฒนาที่ 4
ส่งเสริมการพัฒนาและปรับปรุงผลิตภัณฑ์และบริการในระห่วงโช่อุปทานการท่องเที่ยว
แนวทางการพัฒนาที่ 5   สนับสนุนและส่งเสริมการใช้ภาษาอังกฤษในกลุ่มประเทศอาเซียน


ยุทธศาสตร์ที่ 3  การสร้างโอกาสให้กับประชาชนเพื่อลดการเหลื่อมล้ำและเพิ่มความมั่นคงใน
                                          ชีวิต

แนวทางการพัฒนาที่ 1   สร้างความเข้มแข็งของชุมชนแบบมีส่วนร่วม

แนวทางการพัฒนาที่ 2   สร้างโอกาสให้กับเด็ก ผู้สูงอายุ และผู้ด้อยโอกาส เข้าถึงการบริการสาธารณะ


ยุทธศาสตร์ที่ 4  การปรับปรุงการบริหารจัดการภายในองค์กรปกครองส่วนท้องถิ่น

แนวทางการพัฒนาที่ 1   สร้างทีมและพัฒนาสมรรถนะของบุคลากรองค์กรปกครองส่วนท้องถิ่น

2.  ยุทธศาสตร์ขององค์กรปกครองส่วนท้องถิ่น


2.1  วิสัยทัศน์



“กุดบงน่าอยู่  ชุมชนเข้มแข็ง  ร่วมแรงบูรณาการ  ภายในปี พ.ศ. 2565”



2.2  ยุทธศาสตร์



(1)  ยุทธศาสตร์การพัฒนาด้านโครงสร้างพื้นฐาน รองรับเข้าสู่ประชาคมอาเซียน
(2)  ยุทธศาสตร์การพัฒนาด้านการส่งเสริมคุณภาพชีวิต ลดความเลื่อมล้ำของประชาชน  มุ่งสู่สังคมการเรียนรู้ตลอดชีวิต



(3)  ยุทธศาสตร์ด้านการบริหารจัดการ การจัดระเบียบชุมชน/สังคม และ

การรักษาความสงบเรียบร้อย ให้มีความน่าอยู่
(4)  ยุทธศาสตร์การพัฒนาด้านการวางแผน การส่งเสริมการลงทุน การท่องเที่ยวและนันทนาการ



(5)  ยุทธศาสตร์การพัฒนาด้านทรัพยากร ธรรมชาติ และสิ่งแวดล้อม ให้ยั่งยืน
(6)  ยุทธศาสตร์การพัฒนาด้าน การศาสนา ศิลปวัฒนธรรม และภูมิปัญญาท้องถิ่น เพื่อสังคมสงบสุข


2.3  เป้าประสงค์
(1)  ระบบโครงสร้างพื้นฐาน การสาธารณูปโภคสาธารณูปการ ครอบคลุมทั้งพื้นที่ ประชาชน ชุมชนได้รับประโยชน์ในการดำเนินชีวิต
(2)  ประชาชน เยาวชนเข้าถึงซึ่งระบบการศึกษาการสาธารณสุข ได้รับการส่งเสริมด้านการประกอบอาชีพ และการสวัสดิการชุมชน
(3)  ประชาชน เยาวชน ไม่ยุ่งเกี่ยวกับยาเสพติด ได้ใช้เวลาว่างให้เป็นประโยชน์ โดยการเล่นกีฬา ออกกำลังกาย มีความปลอดภัยในชีวิตและทรัพย์สิน และได้รับการดูแล ช่วยเหลือด้านสาธารณภัยอย่างทันท่วงที
(4)  ประชาชนเข้าถึงระบบบริการของท้องถิ่น ได้รับความรู้เกี่ยวกับการปกครองในระบอบประชาธิปไตย มีส่วนร่วมในการพัฒนาท้องถิ่นมากขึ้น องค์กรมีรายได้เพิ่มขึ้น รวมทั้ง การท่องเที่ยวในพื้นที่ได้รับการส่งเสริม สนับสนุน อย่างเป็นรูปธรรม
(5)  การจัดการทรัพยากรธรรมชาติและสิ่งแวดล้อม ที่สาธารณะ ป่าชุมชน สิ่งปฏิกูล เป็นไปอย่างมีประสิทธิภาพ เกิดประโยชน์สูงสุดต่อประชาชน
(6)  การศาสนา วัฒนธรรม ประเพณีและภูมิปัญญาท้องถิ่น ได้รับการส่งเสริม สนับสนุน อนุรักษ์ฟื้นฟูและสืบทอด


2.4  ตัวชี้วัด
	เป้าประสงค์
	ตัวชี้วัดตามเป้าประสงค์

	ระบบโครงสร้างพื้นฐาน การสาธารณูปโภคสาธารณูปการ ครอบคลุมทั้งพื้นที่ ประชาชน ชุมชนได้รับประโยชน์ในการดำเนินชีวิต
	1. ร้อยละของครัวเรือนที่มีการคมนาคมสะดวก รวดเร็ว
2. ร้อยละของครัวเรือน ที่มีน้ำใช้เพื่ออุปโภค บริโภค
3. ร้อยละของครัวเรือนที่มีระบบน้ำเพื่อการเกษตร
4. ร้อยละของครัวเรือน ที่ไม่มีระบบไฟฟ้าใช้

	ประชาชน เยาวชนเข้าถึงซึ่งระบบการศึกษาการสาธารณสุข ได้รับการส่งเสริมด้านการประกอบอาชีพ และการสวัสดิการชุมชน
	1. ร้อยละของประชากรในพื้นได้เข้าถึงระบบการศึกษา
2. ร้อยละของประชากร ในพื้นที่ ได้เข้าถึงระบบบริการสาธารณสุข
3. ร้อยละของประชาชน ที่ได้รับการส่งเสริม สนับสนุนด้านการประกอบอาชีพ
4. ร้อยละของกลุ่มผู้ด้อยโอกาส ผู้ยากไร้ ผู้พิการ ที่ได้รับการส่งเสริมหรือพัฒนาศักยภาพ

	ประชาชน เยาวชน ไม่ยุ่งเกี่ยวกับยาเสพติด ได้ใช้เวลาว่างให้เป็นประโยชน์ โดยการเล่นกีฬา ออกกำลังกาย มีความปลอดภัยในชีวิตและทรัพย์สิน และได้รับการดูแล ช่วยเหลือด้านสาธารณภัยอย่างทันท่วงที
	1. ร้อยละของเด็ก เยาวชนมีความสามัคคีระหว่างหมู่บ้าน ชุมชน
2. ร้อยละของพื้นที่ปลอดอาชญากรรม และมีความปลอดภัยในชีวิต ทรัพย์สิน

3. ร้อยละของประชาชน /เกษตรกร ที่ได้รับความช่วยเหลือจากกรณีที่ประสบ สาธารณภัย

	ประชาชนเข้าถึงระบบบริการของท้องถิ่น ได้รับความรู้เกี่ยวกับการปกครองในระบอบประชาธิปไตย มีส่วนร่วมในการพัฒนาท้องถิ่นมากขึ้น องค์กรมีรายได้เพิ่มขึ้น รวมทั้ง การท่องเที่ยวในพื้นที่ได้รับการส่งเสริม สนับสนุน อย่างเป็นรูปธรรม
	1. ร้อยละของประชาชน พึงพอใจต่อการปฏิบัติงานของหน่วยงาน อบต.
2. ร้อยละของงาน กิจกรรมที่ประชาชน/ผู้แทนประชาคมเข้าร่วมดำเนินการพัฒนากับ อบต.
3 ร้อยละของประชากร ในชุมชนแหล่งท่องเที่ยว ที่มีรายได้เพิ่มขึ้น ในฤดูท่องเที่ยว
4. ร้อยละของปริมาณพื้นที่แหล่งท่องเที่ยวตามธรรมชาติ ที่ได้รับการพัฒนา ปรับปรุง ฟื้นฟูและอนุรักษ์
5. ร้อยละของรายได้ที่เพิ่มขึ้น ที่ อบต.จัดเก็บเอง

	การจัดการทรัพยากรธรรมชาติและสิ่งแวดล้อม ที่สาธารณะ ป่าชุมชน สิ่งปฏิกูล เป็นไปอย่างมีประสิทธิภาพ เกิดประโยชน์สูงสุดต่อประชาชน
	1. ร้อยละของปริมาณขยะ สิ่งปฏิกูล ได้รับการจัดเก็บอย่างมีประสิทธิภาพ
2. ร้อยละของพื้นที่สาธารณะป่าชุมชน ที่ได้รับการพัฒนา อนุรักษ์ ฟื้นฟู

	การศาสนา วัฒนธรรม ประเพณีและภูมิปัญญาท้องถิ่น ได้รับการส่งเสริม สนับสนุน อนุรักษ์ฟื้นฟูและสืบทอด
	1. ร้อยละของประชากร ที่เข้าวัด ทำบุญ เจริญภาวนา ในโอกาสสำคัญหรือว่างจากงานส่วนตัว
2. ร้อยละของเด็ก เยาวชน ได้รับการปลูกฝัง ถ่ายทอด เรื่องศิลปวัฒนธรรม ภูมิปัญญาท้องถิ่น




2.5  ค่าเป้าหมาย
	เป้าประสงค์
	ตัวชี้วัดตามเป้าประสงค์
	ค่าเป้าหมาย

	
	
	2561
	2562
	2563
	2564

	ระบบโครงสร้างพื้นฐาน การสาธารณูปโภคสาธารณูปการ ครอบคลุมทั้งพื้นที่ ประชาชน ชุมชนได้รับประโยชน์ในการดำเนินชีวิต
	1. ร้อยละของครัวเรือนที่มีการคมนาคมสะดวก รวดเร็ว
2. ร้อยละของครัวเรือน ที่มีน้ำใช้เพื่ออุปโภค บริโภค
3. ร้อยละของครัวเรือนที่มีระบบน้ำเพื่อการเกษตร
4. ร้อยละของครัวเรือน ที่ไม่มีระบบไฟฟ้าใช้
	25
25
25
25
	25
25
25
25
	25
25
25
25
	25
25
25
25

	ประชาชน เยาวชนเข้าถึงซึ่งระบบการศึกษาการสาธารณสุข ได้รับการส่งเสริมด้านการประกอบอาชีพ และการสวัสดิการชุมชน
	1. ร้อยละของประชากรในพื้นได้เข้าถึงระบบการศึกษา
2. ร้อยละของประชากร ในพื้นที่ ได้เข้าถึงระบบบริการสาธารณสุข
3. ร้อยละของประชาชน ที่ได้รับการส่งเสริม สนับสนุนด้านการประกอบอาชีพ
4. ร้อยละของกลุ่มผู้ด้อยโอกาส ผู้ยากไร้ ผู้พิการ ที่ได้รับการส่งเสริมหรือพัฒนาศักยภาพ
	25
25
25
25
	25
25
25
25
	25
25
25
25
	25
25
25
25

	ประชาชน เยาวชน ไม่ยุ่งเกี่ยวกับยาเสพติด ได้ใช้เวลาว่างให้เป็นประโยชน์ โดยการเล่นกีฬา ออกกำลังกาย มีความปลอดภัยในชีวิตและทรัพย์สิน และได้รับการดูแล ช่วยเหลือด้านสาธารณภัยอย่างทันท่วงที
	1. ร้อยละของเด็ก เยาวชนมีความสามัคคีระหว่างหมู่บ้าน ชุมชน
2. ร้อยละของพื้นที่ปลอดอาชญากรรม และมีความปลอดภัยในชีวิต ทรัพย์สิน

3. ร้อยละของประชาชน /เกษตรกร ที่ได้รับความช่วยเหลือจากกรณีที่ประสบ สาธารณภัย
	25
25
25
	25
25
25
	25
25
25
	25
25
25

	ประชาชนเข้าถึงระบบบริการของท้องถิ่น ได้รับความรู้เกี่ยวกับการปกครองในระบอบประชาธิปไตย มีส่วนร่วมในการพัฒนาท้องถิ่นมากขึ้น องค์กรมีรายได้เพิ่มขึ้น รวมทั้ง การท่องเที่ยวในพื้นที่ได้รับการส่งเสริม สนับสนุน อย่างเป็นรูปธรรม
	1. ร้อยละของประชาชน พึงพอใจต่อการปฏิบัติงานของหน่วยงาน อบต.
2. ร้อยละของงาน กิจกรรมที่ประชาชน/ผู้แทนประชาคมเข้าร่วมดำเนินการพัฒนากับ อบต.
3 ร้อยละของประชากร ในชุมชนแหล่งท่องเที่ยว ที่มีรายได้เพิ่มขึ้น ในฤดูท่องเที่ยว
4. ร้อยละของปริมาณพื้นที่แหล่งท่องเที่ยวตามธรรมชาติ ที่ได้รับการพัฒนา ปรับปรุง ฟื้นฟูและอนุรักษ์
5. ร้อยละของรายได้ที่เพิ่มขึ้น ที่ อบต.จัดเก็บเอง
	25
25
25
25
25
	25
25
25
25
25
	25
25
25
25
25
	25
25
25
25
25

	การจัดการทรัพยากรธรรมชาติและสิ่งแวดล้อม ที่สาธารณะ ป่าชุมชน สิ่งปฏิกูล เป็นไปอย่างมีประสิทธิภาพ เกิดประโยชน์สูงสุดต่อประชาชน
	1. ร้อยละของปริมาณขยะ สิ่งปฏิกูล ได้รับการจัดเก็บอย่างมีประสิทธิภาพ
2. ร้อยละของพื้นที่สาธารณะป่าชุมชน ที่ได้รับการพัฒนา อนุรักษ์ ฟื้นฟู
	25
25
	25
25
	25
25
	25
25

	การศาสนา วัฒนธรรม ประเพณีและภูมิปัญญาท้องถิ่น ได้รับการส่งเสริม สนับสนุน อนุรักษ์ฟื้นฟูและสืบทอด
	1. ร้อยละของประชากร ที่เข้าวัด ทำบุญ เจริญภาวนา ในโอกาสสำคัญหรือว่างจากงานส่วนตัว
2. ร้อยละของเด็ก เยาวชน ได้รับการปลูกฝัง ถ่ายทอด เรื่องศิลปวัฒนธรรม ภูมิปัญญาท้องถิ่น
	25
25
	25
25
	25
25
	25
25




2.6  กลยุทธ์
	ยุทธศาสตร์
	กลยุทธ์/แนวทาง
	โครงการ/กิจกรรม การพัฒนา

	1. ยุทธศาสตร์การพัฒนาด้านโครงสร้างพื้นฐาน รองรับเข้าสู่ประชาคมอาเซียน
	1.1   แนวทางการพัฒนาระบบคมนาคมและขนส่งให้ได้มาตรฐานสากล
1.2  แนวทางการพัฒนา ก่อสร้างปรับปรุง ซ่อมแซม ระบบสาธารณูปโภคสาธารณูปการรองรับการขยายตัวของชุมชน
1.3 แนวทางการพัฒนาระบบผังเมือง ผังหมู่บ้าน/ชุมชน/ตำบล และการควบคุมอาคาร รองรับการเข้าสู่ประชาคมอาเซียน
	-  การก่อสร้าง ปรับปรุง ซ่อมแซม ถนน สะพาน ทางระบายน้ำ 

- งานการจัดทำทะเบียนทางหลวงท้องถิ่น และการกำหนดเขตทาง

ฯลฯ
-  ระบบไฟฟ้าครัวเรือน ระบบไฟฟ้าสาธารณะ ไฟฟ้าส่องสว่าง
-  ก่อสร้าง ปรับปรุง ขยายเขตระบบประปาหมู่บ้าน 
-  จัดสร้าง ปรับปรุง ระบบชลประทาน แหล่งน้ำเพื่อการเกษตร การปศุสัตว์ การอุปโภคบริโภค

-  ก่อสร้าง ปรับปรุง ซ่อมแซม  สถานีสูบน้ำด้วยไฟฟ้า ขยายเขตคลองส่งน้ำ 
- อบรมให้ความรู้แก่บุคลากร/ผู้ดูแลระบบ
ฯลฯ
- การพัฒนาระบบผังเมือง ผังหมู่บ้าน ชุมชน
- การพัฒนาระบบแนวเขตองค์กรปกครองท้องถิ่น เขตทางสาธารณะ ที่สาธารณะ หรือเขตคลองสาธารณะ 

- การพัฒนาระบบการควบคุมอาคาร
ฯลฯ


	2. ยุทธศาสตร์การพัฒนาด้านการส่งเสริมคุณภาพชีวิต ลดความเลื่อมล้ำของประชาชน  มุ่งสู่สังคมการเรียนรู้ตลอดชีวิต
	2.1  การส่งเสริมการประกอบอาชีพ ตามแนวปรัชญาเศรษฐกิจพอเพียงและการสำรวจแหล่งน้ำเพื่อส่งเสริมคุณภาพชีวิต
2.2  แนวทางการพัฒนา ส่งเสริม สนับสนุนการ       จัดสวัสดิการชุมชน และคุณภาพชีวิต  เพื่อลดความเลื่อมล้ำ ของประชาชน


	- ส่งเสริม การฝึกอบรมอาชีพชุมชน กลุ่มอาชีพ  
- การจัดหา สนับสนุน เมล็ดพันธุ์พืช การปศุสัตว์
- การส่งเสริมเกษตรอินทรีย์ ชีวภาพ
ฯลฯ
- การจัดสวัสดิการชุมชน  สวัสดิการเบี้ยยังชีพ       

- สนับสนุนศูนย์สงเคราะห์ราษฎรประจำหมู่บ้าน 
- สนับสนุนการดำเนินงานกองทุนสวัสดิการชุมชน
- กิจกรรมวันผู้สูงอายุ สนับสนุนชมรมผู้สูงอายุ 
- ก่อสร้าง ปรับปรุง ที่อยู่อาศัยแก่ผู้ยากจน ไร้ที่พึ่ง (บ้านเทิดไท้องค์ราชันย์)

- การพัฒนาศักยภาพ การฝึกอาชีพผู้พิการ
- การจัดหาเครื่องยังชีพแก่ผู้ยากไร้

- การพัฒนาศักยภาพเด็ก เยาวชน สตรี 
- อบรมจริยธรรม เด็กเยาวชน /การบรรพชาสามเณรภาคฤดูร้อน 

- กิจกรรมวันสตรีสากล
- งานการสนับสนุนกองทุนบทบาทสตรี
ฯลฯ


	ยุทธศาสตร์
	กลยุทธ์/แนวทาง
	โครงการ/กิจกรรม การพัฒนา

	
	2.3  แนวทางการส่งเสริม สนับสนุนการศึกษาทั้งในระบบและนอกระบบ
2.4  แนวทางการส่งเสริมการสาธารณสุข  
	- การจัดตั้งศูนย์รับเลี้ยงเด็กก่อนวัยเรียน การจัดหาเครื่องเล่นเด็กประจำ ศพด.
- กิจกรรมการแข่งขันกีฬาเด็ก/วันเด็กแห่งชาติ
- การจัดตั้งกองผ้าป่าเพื่อการศึกษา
- จัดการ อาหารเสริม(นม) /อาหารกลางวัน 

- การสนับสนุนที่อ่านหนังสือประจำหมู่บ้าน 
- การจัดตั้งโรงเรียนอนุบาล
- ปรับปรุง/พัฒนาศูนย์การเรียนรู้เทคโนโลยีการเรียนสารสนเทศพร้อมจัดฝึกอบรม
- สนับสนุนด้านการศึกษา ให้กับ รร.สพฐ. ในพื้นที่ตำบลกุดบง

ฯลฯ
-  การป้องกันและกำจัดโรคติดต่อ โรคระบาด
-  ตรวจสุขภาพเคลื่อนที่ ตรวจสารเคมีกลุ่มเสี่ยงตรวจคัดกรองโรคเบาหวาน ความดันโลหิต 

-  กาจัดกิจกรรม อย.น้อย ตรวจคุณภาพอาหาร
-  การจัดกิจกรรมรณรงค์ป้องกันโรคเอดส์
-  การจัดกิจกรรมรวมพลังเสริมสร้างสุขภาพ
-  กิจการโรงฆ่าสัตว์ / ตลาดชุมชน 
ฯลฯ

	3. ยุทธศาสตร์ด้านการบริหารจัดการ การจัดระเบียบชุมชน/สังคม และ

การรักษาความสงบเรียบร้อย ให้มีความน่าอยู่
	3.1 แนวทางการพัฒนา ส่งเสริมสนับสนุน การปกครองในระบอบประชาธิปไตย
3.2 แนวทางการป้องกันและแก้ไขปัญหายาเสพติดและการรักษาความสงบเรียบร้อย

	- การจัดเวทีประชาคม การส่งเสริมแผนชุมชน
- ก่อสร้างศาลาประชาคมหมู่บ้าน
- การให้ความรู้ด้านการเมือง การปกครอง 
- กิจกรรมการฝึกอบรมเยาวชนประชาธิปไตย
- การจัดตั้งสภาเด็กและเยาวชน หมู่บ้าน ตำบล
- การส่งเสริม สนับสนุนกลุ่มองค์กรประชาธิปไตยภาคพลเมือง/สภาองค์กรชุมชน

ฯลฯ
- การจัดกิจกรรมเข้าค่ายต้านภัยยาเสพติด ฝึกอบรมรณรงค์ต้านยาเสพติด
- กิจกรรมติดตั้งกล้องวงจรปิด cctv

- การบำบัด ฟื้นฟูสมรรถภาพผู้ติดยาเสพติด
- การจัดกิจกรรมสายตรวจ ชุมชน /หมู่บ้าน
- การสนับสนุนคณะกรรมการหมู่บ้าน เพื่อดำเนินงานด้านการรักษาความสงบเรียบร้อย
- กิจกรรมลดความขัดแย้งสร้างความสามัคคีชุมชน

ฯลฯ



	ยุทธศาสตร์
	กลยุทธ์/แนวทาง
	โครงการ/กิจกรรม การพัฒนา

	
	3.3 แนวทางการป้องกันและบรรเทาสาธารณภัย

3.4 การบริหารจัดการ การพัฒนาองค์กร บุคลากรสร้างจิตสำนึกในการปฏิบัติหน้าที่
	- ฝึกอบรม ฝึกทบทวน อปพร.
- สนับสนุนการดำเนินงาน ศูนย์ อปพร. 
- การดำเนินงาน หนึ่งตำบล หนึ่งทีมกู้ภัย 
- จัดหารถบรรทุกน้ำอเนกประสงค์/รถดับเพลิง
- ก่อสร้างเขื่อนป้องกันตลิ่งแม่น้ำโขง
- การจัดหาวัสดุอุปกรณ์การป้องกันสาธารณภัย
- การฝึกอบรมมิสเตอร์เตือนภัยชุมชน
ฯลฯ
- ลดขั้นตอนการปฏิบัติงาน ขยายเวลาการบริการ 
- ฝึกอบรมเพิ่มศักยภาพบุคลากรท้องถิ่น
- กิจกรรม อบต.  พบประชาชน / สัญจร
- ปรับปรุงศูนย์ข้อมูลข่าวสาร สื่อประชาสัมพันธ์
- การจัดตั้งระบบกระจายเสียงทางไกลอัตโนมัติ 
- โครงการท้องถิ่นไทยใสสะอาด 
- การปรับปรุงอาคาร ปรับปรุงภูมิทัศน์ อบต. 
- การส่งเสริม สนับสนุนการป้องกันและและปราบกรามการทุจริตและประพฤติมิชอบ
- การส่งเสริม สนับสนุนกองทุนสวัสดิการภายใน

ฯลฯ

	4. ยุทธศาสตร์การพัฒนาด้านการวางแผน การส่งเสริมการลงทุน การท่องเที่ยวและนันทนาการ
	4.1 แนวทางการส่งเสริมการลงทุน การเกษตร อุตสาหกรรม ตามแนวคิดเศรษฐกิจสร้างสรรค์
4.2 แนวทางการส่งเสริม สนับสนุนการท่องเที่ยว 
4.3 แนวทางการส่งเสริม สนับสนุนการกีฬาและนันทนาการ

	- บริหารจัดการแปลงสาธิตยางพารา แปลงสาธิตปลูกหญ้าอาหารสัตว์ แปลงสาธิตข้าวปลอดสารพิษ

- การส่งเสริมการปลูกยางพารา พืชสวน พืชไร่

- การสนับสนุนตลาดยางพาราตำบล

ฯลฯ
- ก่อสร้าง ปรับปรุง เส้นทางสู่แหล่งท่องเที่ยว
- การจัดสร้างระบบสาธารณูปโภคแหล่งท่องเที่ยว
- อาหารปลอดภัยในแหล่งท่องเที่ยว
- การส่งเสริม สนับสนุน การท่องเที่ยวแบบโฮมสเตย์/ลองสเตย์
- การจัดกิจกรรม ประชาสัมพันธ์ปรากฏการณ์บั้งไฟพญานาควันออกพรรษา
ฯลฯ
- การจัดสร้างสวนสาธารณะ สนามกีฬาตำบล
- การส่งเสริมการออกกำลังกาย แอโรบิค

- การแข่งขันกีฬา “กุดบงเกม” ประจำปี 
- การจัดหา สนับสนุน อุปกรณ์กีฬา

- การสนับสนุนการดำเนินงานกรรมการกีฬา ฯ 

- การจัดกิจกรรม การแข่งขันกีฬาพื้นบ้าน 

ฯลฯ


	ยุทธศาสตร์
	กลยุทธ์/แนวทาง
	โครงการ/กิจกรรม การพัฒนา

	
	4.4  แนวทางการพัฒนา ปรับปรุงเพิ่มประสิทธิภาพการจัดเก็บรายได้
	-  การจัดทำแผนที่ภาษี 
-  สำรวจฐานข้อมูลภาษี จดทะเบียนทรัพย์สิน-  
-  เร่งรัด ประชาสัมพันธ์ การจัดเก็บ/ชำระภาษี
-  การจัดทำสื่อประชาสัมพันธ์การชำระภาษี
ฯลฯ

	5. ยุทธศาสตร์การพัฒนาด้านทรัพยากร ธรรมชาติ และสิ่งแวดล้อม ให้ยั่งยืน
	5.1  แนวทาง สร้างจิตสำนึก การอนุรักษ์ทรัพยากรธรรมชาติและสิ่งแวดล้อม ให้ยั่งยืน

5.2  แนวทางการบริหารจัดการ การพัฒนา ฟื้นฟู และการใช้ประโยชน์ทรัพยากรธรรมชาติ     ให้เกิดความคุ้มค่า

	-  โครงการการประกวดหมู่บ้านน่าอยู่ สิ่งแวดล้อมดี

-  โครงการบริหารจัดการ การปรับปรุง กำหนดเขตอนุรักษ์พันธุ์สัตว์น้ำ การปล่อยพันธ์สัตว์น้ำ
-  การจัดกิจกรรมสร้างจิตสำนึกการอนุรักษ์ทรัพยากรธรรมชาติและสิ่งแวดล้อม
-  การส่งเสริมการคัดแยก การรีไซเคิล ธนาคารขยะ

ฯลฯ
-  ปรับปรุงแนวเขต ปรับปรุงภูมิทัศน์ที่สาธารณะ
-  ก่อสร้างสวนสาธารณะ สวนสุขภาพ
-  สำรวจ อนุรักษ์ พื้นที่สาธารณะ ป่าชุมชน
-  ปลูกต้นไม้ ไม้ดอกไม้ประดับ ตามถนนสายหลักและตามที่สาธารณะ
-  จัดการขยะมูลฝอยสิ่งปฏิกูล การปรับปรุงที่ทิ้งขยะ
-  การจัดกิจกรรมปลูกป่า ดูแลรักษา อนุรักษ์ ฟื้นฟู 
-  การจัดหารถบรรทุกขยะ / ถังขยะ
ฯลฯ

	6. การพัฒนาด้าน การศาสนา ศิลปวัฒนธรรม และภูมิปัญญาท้องถิ่น เพื่อสังคมสงบสุข
	6.1  แนวทางการส่งเสริม สนับสนุน กิจกรรมทางศาสนา 
การพัฒนาคุณธรรม จริยธรรม และค่านิยมที่ดี เพื่อสังคมสงบสุข
6.2  แนวทางการส่งเสริม สนับสนุน และอนุรักษ์วัฒนธรรม ประเพณีและภูมิปัญญาท้องถิ่น
	- จัดกิจกรรมอยู่ปริวาสกรรม บวชชีพราหมณ์ 
- ส่งเสริม สนับสนุนประเพณีงานบุญมหาชาติ
- การจัดกิจกรรมวันเข้าพรรษา การถวายผ้าอาบน้ำฝน เครื่องสังฆภัณฑ์ 

- จัดกิจกรรมวันออกพรรษา ถวายผ้าพระกฐิน
- การจัดตั้งและทอดถวายผ้าป่าสามัคคี
- การจัดการบรรพชาสามเณรภาคฤดูร้อน
- กิจกรรมการเข้าค่ายเยาวชน การฝึกอบรมคุณธรรม
ฯลฯ
-  การจัดกิจกรรมการแข่งขันเรือยาวประเพณี
-  การจัดกิจกรรมประเพณีบุญบั้งไฟ ประจำปี
-  การส่งเสริม อนุรักษ์ ประเพณีไทยพวน
-  การจัดประกวดพราหมณ์สู่ขวัญ ตกแต่งพานบายศรี
-  กิจกรรมการแข่งขันกีฬาพื้นบ้าน
-  การสำรวจและส่งเสริมการปลูกพืชสมุนไพร
-  การจัดกิจกรรมแห่พระสรงน้ำเทศกาลสงกรานต์
-  การจัดประกวดสวดมนต์ทำนองสรภัญญะ 
-  ก่อสร้างศูนย์วัฒนธรรมไทพวน
ฯลฯ




2.7  จุดยืนทางยุทธศาสตร์
จุดยืนทางยุทธศาสตร์ขององค์การบริหารส่วนตำบลกุดบง คือ “เป็นตำบลน่าอยู่อย่างยั่งยืน ชุมชนเข้มแข็งอยู่ร่วมกันอย่างมีความสุข  ลดความเหลื่อมล้ำ เพิ่มความมั่นคงในชีวิต ยกระดับการพัฒนาสอดรับนโยบายเขตเศรษฐกิจพิเศษ”


2.8  ความเชื่อมโยงของยุทธศาสตร์ในภาพรวม
[image: image1.emf]

3.  การวิเคราะห์เพื่อพัฒนาท้องถิ่น


3.1  การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น



การวิเคราะห์ SWOT
จุดแข็ง
1.  พื้นที่ส่วนใหญ่ติดกับแม่น้ำโขง ซึ่งเหมาะแก่การทำการเกษตร การเพาะปลูก การประมง
2.  เป็นพื้นที่ปลูกยางพาราและการเกษตรอื่น ๆ ที่มีผลผลิตสูงและมีคุณภาพ
3.  เป็นพื้นที่ที่มีระบบน้ำ ระบบชลประทานที่เพียงพอต่อการทำการเกษตรและการประกอบอาชีพอื่น ๆ  ทั้งในและนอกฤดูฝน
4.  มีปรากฏการณ์ทางธรรมชาติบั้งไฟพญานาค
5.  มีสถานที่พำนักแบบโฮมสเตย์ ลองสเตย์ 
6.  มีสถานศึกษาที่ครอบคลุมทั้งตำบล 
7.  อาณาเขตติดกับประเทศลาวมีโอกาสได้รับการพัฒนาในด้านการค้าขายชายแดน
8.  มีวัฒนธรรมประเพณีที่สืบทอดกันมาเป็นการเฉพาะของพื้นที่ 
9.  มีสถานที่ท่องเที่ยวทางธรรมชาติ (หาดจอมเพชร) แม่น้ำโขง ติดปากแม่น้ำงึม ประเทศลาว
10.  บุคลากรของ อบต. มีความพร้อมในระดับที่จะสามารถดำเนินการพัฒนาพื้นที่ ตามศักยภาพ
11.  ผู้นำแห่งการเปลี่ยนแปลง ประชาชน ในพื้นที่ มีความกระตือรือร้นในการปฏิบัติหน้าที่การพัฒนาหมู่บ้าน ชุมชน
จุดอ่อน
1.  การค้าขายชายแดนไทย-ลาวในพื้นที่ ยังเป็นการค้าขายที่ผิดกฎหมาย และมีการลักลอบนำสินค้าเข้า ออก (ไม่มีกฎหมายรองรับ)
2.  การพัฒนาด้านการเกษตร ยังไม่ครบวงจร ส่งผลให้ผลิตผลทางการเกษตรประสบปัญหาด้านราคา
3.  ประชาชนยังไม่เปิดกว้างทางความคิด และขาดจิตสำนึกในการมีส่วนร่วมการพัฒนาท้องถิ่น

4.  ส.อบต. ในพื้นที่ ซึ่งเป็นตัวริเริ่มการเปลี่ยนแปลง ยังขาดความรู้ความเข้าใจในการพัฒนา การเมือง  การปกครอง การบริหารจัดการท้องถิ่น

5.  โครงสร้างพื้นฐานและระบบสาธารณูปโภค สาธารณูปการ ยังไม่เพียงพอ
6.  องค์กรชุมชน ยังไม่เข้มแข็งเท่าที่ควร
7.  ความผันผวนทางธรรมชาติและสาธารณภัยต่าง ๆ รวมทั้งตลิ่งแม่น้ำโขงพังทลาย
8.  เป็นพื้นที่ชายแดนติดกับ สปป.ลาว เป็นพื้นที่ ที่แรงงานต่างด้าวลักลอบเข้ามาทำงานเป็นจำนวนมากทั้งในและนอกฤดูการเกษตร
9.  การพัฒนาด้านโครงสร้างพื้นฐาน ต้องใช้งบประมาณจำนวนมาก เกินศักยภาพทางการคลัง ของท้องถิ่นที่จะดำเนินการเองได้
โอกาส
1.  มีอาณาเขตติดกับประเทศลาวมีการค้าขาย ติดต่อกัน มีโอกาสเปิดเป็นจุดผ่อนปรนการค้าชายแดน
2.  รัฐบาลมีนโยบายสนับสนุนการขยายพื้นที่ปลูกยางพาราในจังหวัด ส่งผลให้ผู้ปลูกยางในพื้นที่ มีโอกาสได้รับการสนับสนุนอย่างเต็มที่
3.  เป็นพื้นที่ที่อยู่ไม่ไกลจากตัวอำเภอ จังหวัดและเป็นทางผ่านสู่อำเภอต่างๆ ในจังหวัด ซึ่งมีโอกาสได้รับการพัฒนาในทุก ๆ ด้าน
4.  รัฐบาลมีนโยบายกระจายอำนาจให้ อปท. ดำเนินการพัฒนาโดยอิสระ ภายใต้การกำกับดูแลของรัฐ
5.  ปรากฏการณ์ธรรมชาติบั้งไฟพญานาค ได้รับการส่งเสริม สนับสนุนจากภาครัฐบาล ทำให้มีโอกาสได้รับการพัฒนาเพิ่มขึ้น
6.  ประชาชน ชุมชนในพื้นที่ มีโอกาสได้รับการพัฒนายกระดับคุณภาพชีวิต ตามนโยบายแก้ไขปัญหาความยากจนของรัฐบาล
อุปสรรค

1.  ประเทศเพื่อนบ้านมีระบบการปกครองที่แตกต่าง ทำให้การค้าขายชายแดน เป็นไปด้วยความยากลำบากและไม่แน่นอน
2.  มีสินค้าจากประเทศอื่น ผ่านเข้ามาจำหน่ายในพื้นที่ ทำให้ผลิตผล สินค้าของเกษตรกรในพื้นที่ได้รับผลกระทบ
3.  ระเบียบ กฎหมายบางฉบับบางข้อไม่เอื้อ และเป็นอุปสรรคต่อการพัฒนา 
4.  หน่วยงานราชการอื่น ไม่ให้ความสนใจเข้ามาสนับสนุนการดำเนินการพัฒนาของ อบต.
5.  รัฐบาลกลาง จำกัดงบประมาณ อุดหนุน อปท.
6.  ระบบเศรษฐกิจแบบทุนนิยม บริโภคนิยม แพร่กระขายทั่วประเทศ จนประชาชนมองข้ามการดำเนินชีวิตแบบพอเพียง


3.2  การประเมินสถานการณ์สภาพแวดล้อมภายนอกที่เกี่ยวข้อง
3.2.1) การเปลี่ยนแปลงในประเทศที่จะส่งผลกระทบต่อ อบต.
- รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร
- แนวโน้มการยกฐานะจาก อบต. เป็นเทศบาลทั่วประเทศ
- แนวโน้มการควบรวมองค์กรปกครองส่วนท้องถิ่นที่มีพื้นที่ในตำบลเดียวกันให้มี
  องค์กรเดียว
- การเพิ่มขึ้นหรือลดลงของการจัดสรรเงินงบประมาณให้  อปท.
3.2.2) การเปลี่ยนแปลงในระดับภูมิภาคที่จะส่งผลกระทบต่อ อบต.
AEC หรือ Asean Economics Community คือการรวมตัวของชาติในอาเซียน 10 ประเทศ โดยมี ไทยพม่าลาวเวียดนามมาเลเซียสิงคโปร์อินโดนีเซียฟิลิปปินส์กัมพูชาบรูไน เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์อำนาจต่อรองต่างๆ กับคู่ค้าได้มากขึ้น และการนำเข้า ส่งออกของชาติในอาเซียนก็จะเสรี ยกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)
Aseanจะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ 31 ธันวาคม 2558 ณ วันนั้นจะทำให้ภูมิภาคนี้เปลี่ยนไปอย่างมากโดย AEC Blueprint (แบบพิมพ์เขียว) หรือแนวทางที่จะให้ AEC เป็นไปคือ
1. การเป็นตลาดและฐานการผลิตเดียวกัน
2. การเป็นภูมิภาคที่มีขีดความสามารถในการแข่งขันสูง
3. การเป็นภูมิภาคที่มีการพัฒนาทางเศรษฐกิจที่เท่าเทียมกัน
4. การเป็นภูมิภาคที่มีการบูรณาการเข้ากับเศรษฐกิจโลก















































































































































































































































































































































































































































































































แผนพัฒนาท้องถิ่น (พ.ศ. 2566 – 2570) ขององค์การบริหารส่วนตำบลกุดบง
แผนพัฒนาท้องถิ่น (พ.ศ. 2566 – 2570) ขององค์การบริหารส่วนตำบลกุดบง

